**Greit å vite:** Iran er et stort land i Midtøsten / Vest-Asia. Irak, Pakistan og Afghanistan er naboer. Iran er en såkalt islamsk republikk. Den øverste, religiøse lederen leder staten på livstid.

| **Når jeg leser …** | **da betyr det …** |
| --- | --- |
| ambassadør, en | her: en diplomatisk utsending (person) som jobber for landet sitt i et fremmed land |
| alliert, en | en partner, en samarbeids-partner, en slags venn |
| arrestere, å | å bringe en lovbryter inn til politi-stasjonen |
| diktator, en | en person som hersker alene og har all makt |
| hijab, en | et stykke stoff som dekker en kvinnes hår |
| lyve, å | å tale usant |
| moral, en | normer, verdier og holdninger |
| misfornøyd | lite fornøyd, utilfreds, vil ha det annerledes |
| pågripe, å | å arrestere en som bryter loven |
| raseri, et | et sinne som er voldsomt  |
| respektere, å | å ta hensyn til  |
| sjah, en | en hersker eller en konge (ord fra persisk)  |
| sharia | islamsk retts-system, islamske regler og normer |
| varetekt, en | en fengsling i påvente av etter-forskning |
| veiledning, en | et godt råd for hvordan du skal handle eller være |
| ytringsfrihet, en | retten til å si det du mener uten å risikere straff |

590 – Raseri i Iran og flere andre steder

 Klar Tale nr. 38 / 2022

Iran ble tidligere kalt Persia. Det var et stort, mektig herre-dømme i oldtiden.

Dagens islamistiske styre ble opprettet i 1979. Det skjedde etter den iranske revolusjonen. Før det styrte en sjah, som er en konge. Men mange var misfornøyde med ham. Han var alliert med USA og Storbritannia. Sjahen var også en diktator.

Etter revolusjonen var ayatollah Khomeini som ledet Iran. Nå var USA blitt fienden. Det samme gjaldt Israel og Saudi-Arabia.

I dag har den religiøse lederen i Iran mye makt. Han kontrollerer retts-apparatet, politiet og militæret. Islamsk lov (sharia) står over alle lover. Iranerne har begrenset ytringsfrihet.

Det bor 86 millioner mennesker i Iran. Befolkningen er ganske ung. Mange fikk barn etter den iranske revolusjonen. Hver kvinne fikk i snitt sju barn. Men dette har endret seg siden. Hoved-staden i Iran er Teheran. Dagens leder er Ali Khamenei. Han er 83 år gammel og har ledet landet siden 1989.

*Kilde: FN, Klar Tale, snl.no*

# Spørsmål:

# 1: Hvorfor er det demonstrasjoner i Iran?

# Svar:

# 2: Kan du fortelle hva moral-politiet er?

Svar:

# 3: Hvem leder Iran?

# Svar:

4: Hva skjedde i 1979?

# Svar:

# 5: Hvorfor kalte Iran den norske ambassadøren inn til et møte? Svar:

#

# 6: Hva heter hoved-staden i Iran?

# Svar:

#

# 7: Hva er en sjah?Svar:

8: Hvilken lov står over alle lover i Iran?

Svar:

**Oppgave: Sett ordene på rett sted i teksten**

å

1979

demonstrert

hijab

i

de

lyver

passe

kle

moral

 Moral-politiet

Iran har et \_ \_ \_ \_ \_-politi. De er også kjent som Gasht-e Ershad eller veilednings-patruljen. Moral-politiet skal \_ \_ \_ \_ \_ på at folk respekterer islamsk moral. De som styrer Iran, har bestemt reglene.

Moral-politiet skal si fra om «dårlig \_ \_ \_ \_ \_». Det er et begrep som betyr brudd på landets strenge regler for hvordan kvinner skal \_ \_ \_ seg.

Sharia-lovene gjelder \_ Iran. Kvinner er forpliktet til \_ dekke til håret. De skal bruke lange, løse klær. Slik skjuler de figuren sin.

Mange er misfornøyde med disse reglene. Folk har \_ \_ \_ \_ \_ \_ \_ \_ \_ \_ \_ mot dem før. Helt siden \_ \_ religiøse tok makta i \_ \_ \_ \_.

Nå sist var det dødsfallet til Mahsa Amini som utløste demonstrasjonene. Hun skal ha brukt hijaben på feil måte og ble arrestert av moral-politiet. Iran sier hun døde av problemer med hjertet. Familien og kritikere sier Iran \_ \_ \_ \_ \_.

Ofte består en enhet i moral-politiet av en varebil. I varebilen er en kvinne og en mann. De overvåker hvordan folk oppfører seg eller kler seg. Straffen for å gjøre feil er som regel en advarsel, men av og til en bot.

*Kildre: Klar Tale, NTB*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.